**Эдебий окъув 1сыныф**

  **Оджа:** Умерова Диляра Сейдалиевна.

**Мевзу:** Проект «Тапмаджалар».

**Тема:** Проект «Загадки».

**Макъсад:** талебелерни проектнен, тапмаджа жанрнен таныш этмеге, проектни япмагъа огретмек, дикъкъат, гъайрет тербиелемек, окъув къабилиетлерини мукеммелештирмек, ана тилине меракъ догъурмакъ.

Цель: познакомить учащихся с жанром загадки, проектом, научить составлять проект, развивать усердие, внимание, совершенствовать навыки чтения, воспитывать любовь к родному языку.

**Бекленильген нетиджелер: фенли:** талебелер тапмаджаларнен танышалар, оларны тапмагъа тырышалар, **шахсиетлик:** окъув фаалиетини инкишаф этелер, **эртарафлама окъув вазифелери:** **регулятив:** къоюлгъан макъсатны бельгилемек, озь фаалиетине фият кесмек, **бильги алув усуллары:** нутукъны, сез байлыгъыны инкишаф этмек, **тиль тапмакъ усуллары:** талебелернинъ ве оджанынъ айткъаныны динълемек ве анъламакъ.

Планируемые результаты: предметные: обучающиеся знакомятся с понятием «загадки», учатся их отгадывать, личностные: развитие читательских умений,

Метапредметные: регулятивные – определять цель деятельности, оценивать свою деятельность, познавательные – развивать речь, словарный запас, коммуникативные – уметь слушать учителя и свих одноклассников.

**Дерснинъ чешити:** мевзуны пекитюв дерси.

Тип урока: закрепление знаний.

**Донатмалар:** карточкалар, ватман, ренкли къарындашлар, микрофон, къыят.

Оборудование: карточки, ватман, цветные карандаши, микрофн, бумага.

Дерснинъ кетишаты.

1. **Тешкилий дакъкъа. (Организационный момент)**
2. Энди ана тилинде

Окъуймыз ве язамыз.

Китаплардан эр шейни

Окъумагъа азырмыз.

1. Дерске азырлыкъны тешкерюв.
2. **Дерснинъ мевзусыны ве макъсадыны еткизюв.(Постановка учебной задачи)**
3. Субет. «Микрофон» усулы.

- Кечкен дерсте насыл мевзуны кечтик?

 - Динъленъиз. Бу не? (тапмаджа).

Аран толу акъ тавукъ.

(Тишлер)

Дост ве душман арттыра,

Чешит шейлер айттыра.

(Тиль)

- Тапмаджа – бу не?

 - Тапмаджаларны тапынъыз.

 - Бугуньки мевзумыз насыл? Не ичюн биз бу мевзуны огренеджекмиз? Демек, макъсадымымызны бельгилейик.

 - Проект «Тапмаджалар» боюнджа чалышыджакъмыз.

III. **Материалны пекитюв ве умумийлештирюв.(Закрепление знаний и способов действий)**

**1.** Оджанынъ сезю – тапмаджалар акъкъында малюмат берюв.

Тапмаджалар – халкъ агъыз яратыджылыгъынынъ энъ къадимий, энъ кутьлевий ве энъ кениш таркъалгъан жанрларындан биридир. Оларнынъ яратылувы адамларнынъ эмек фаалиетинен, омюрдеки тюрлю вакъиаларнен, джемиетнинъ инкишафындаки чешит тарихий баскъычларда пейда олгъан урф-адетлеринен, аньанелеринен, теджрибесинен, тюшюнджелери ве дюньябакъышынен багълыдыр. Эвель заманларда тапмаджалар инсанны сарып алгъан муит ве табиатнынъ тюрлю адиселери акъкъындаки тюшюнджелерининъ бедиий ифадеси оларакъ мейдангъа кельгенлер. Ер ве кок, кунеш ве ай, йылдызлар ве йылнынъ мевсимлери, гедже ве куньдюз, кок гудюрдиси ве яшын, къар ве ягъмур, дагъ ве орманлар, денъиз ве озенлер, уджсыз-буджакъсыз чёллер, айванлар ве осюмликлер алеми, эв эшьялары, эмек алетлери ве саирелер акъкъында коллектив иджатнынъ махсулы олып уйдурылгъан тапмаджалар несильден-несильге кечип, буюк ве кучюкке аят, табиат сырлары акъкъында тюшюнмекни огретип кельгелеринен буюк эмиетке маликлер. Бунынънен берабер тапмаджалар халкъ поэзиясынынъ бир шекили оларакъ къадимий девирлерден бизим куньлерге къадар сёзлер, ибарелер, чешит мана ве анъламларнынъ хазинесидирлер. Шунынъ ичюн тапмаджаларны огренюв эдебиятшнаслар, тильшнаслар, тарихчы ве этнографлар ичюн меракълы ве зенгин материал бере.

2.Группаларгъа болюв ве къаиделерни анълатув.

1 группа – къырмызы карточкалар

2 группа – ешиль

3 группа – сары.

Къаиделер (тахтагъа языла):

1. Бакъырмамакъ ве бири-бирини динълемек, берабер чалышмакъ.

2. Суаль олса, къолны котермек.

3. Вазифени беджерген сонъ фишканы косьтермек.

3. Вазифени анълатув.

I группа «Табиат адиселери» мевзу боюнджа чалышаджакъ.

1. Ап-акъ чаршаф

Дюньяны къаплады. (Къар).

2. Аягъы ерге тиймез,

Башы кокке етмез. (Булут).

3. Бири теке,

Бири иче. (Ягъмур, топракъ).

II группа – «Адамнынъ беден болюклери»

1. Таш къалавнынъ ичинде

Къызыл богъа отура. (Тиль).

2. Эки агъа-къардаш ян-янаша отура,

Бири-бирини корьмей. (Козьлер).

3. Эки араным бар,

Ортасында бир диреги бар. (Бурун).

III группа – «Айванлар»

1. Гедже-куньдюз кезерим,

Эр бир шейни сезерим,

Сюрюге хырсыз тюшсе,

Башын-козюн эзерим. (Копек).

2. Дагъда-чельде яшайым,

Къавун-къарпыз ашайым,

Авджыларны корьгенде

Пек къоркъмагъа башлайым. (Тавшан).

3. Ешиль атлас

Сувгъа батмаз. (Бакъа).

Вазифелер: группаларда эр бир тапмаджанынъ тапылувына ресим япалар ве оларны ватмангъа япыштыралар. Сонъра проектни донаталар ве къорчалайлар.

**IV. Раатлыкъ дакъкъасы.**

«Оп-оп девелер…»

4. Мустакъиль чалышув. Проектнинъ тизилюви.

1.Ресимлер япув.

2. Проектни донатув.

5. Проектнинъ къорчалавы.

6. Проект боюнджа дефтерлерде чалышув (индивидуаль шекилинде).

 - Бегенген тапмаджаны дефтерлеринъизге кочюрип язынъыз, ресим япынъыз.

**V. Рефлексия.**

Джумлеленинъ девамыны айтынъыз.

Бугуньки дерсни мен бегендим, чюнки…

Манъа къыйын олды…

Меним кейфиетим…